คือต้นเดือน มกราคม รู้สึกปากตึงๆและเวลากินของร้อนหรือเผ็ด จะแสบ ปวดมาก เป็นมา 3 อาทิตย์ และได้ไปหา แจ้งว่า น่าจะเป็น ไลเคนแพลนัส ให้ยามากิน พร้อมเราไปซื้อวิตามินบี12 มากินร่วม จากกระพุ้งแก้มที่มีแผ่นหนาๆ ตอนนี้เหมือนไม่มีปล้ว แต่ยังคงมีคาบเยื้อบุสีขาว และพื้นออกเหลืองๆอยู่ อาการโดนรวมดีขึ้น อยากทราบว่า มันสามารถกลับไปกินเผ็ดได้อีกมั้ย
สวัสดีค่ะ โรคLichen Planusหรือไลเคนแพลนัสดังที่กล่าวมา เป็นโรคที่เกิดจากการอักเสบชนิดเรื้อรังที่พบได้ตามบริเวณผิวหนัง เส้นผม เล็บ และเนื้อเยื่อเมือกหรือเยื่อเมือกบุผิว สาเหตุเกิดจากความผิดปกติของระบบภูมิคุ้มกัน ซึ่งเป็นตัวกระตุ้นให้เกิดการอักเสบขึ้นอาการของไลเคน พลานัสอาจเกิดผื่นหรือตุ่มนูนขึ้นตามผิวหนัง หรือเป็นผื่นสีขาวในช่องปาก การวินิจฉัยอาจใช้ทั้งการตรวจร่างกายหรือการตัดชิ้นเนื้อตรวจเพิ่มเติมกรณีไม่สามารถแยกจากโรคอื่นได้ชัดเจนการรักษาคือการรักษาตามอาการ การรักษาความสะอาดในช่องปาก อาจใช้เป็นน้ำยาบ้วนปากพิเศษหรือ special mouth wash ในทางการแพทย์เพื่อช่วยทำความสะอาดและลดการอักเสบ และการใช้ยาลดการอักเสบทาเฉพาะที่ ร่วมกับต้องสังเกตว่ามีอาหารประเภทใดที่กระตุ้นให้มีอาการมากขึ้นให้หลีกเลี่ยงหรืองด ถ้าเคยกินของร้อนหรือเผ็ดแล้วมีอาการ ควรจะหลีกเลี่ยงไปก่อนจนกว่าอาการจะควบคุมได้ดี ไม่มีผื่นให้เห็น แนะนำการสอบถามกับแพทย์ที่ดูแลโดยตรงอีกครั้งค่ะ